**Opis predmetu zákazky - zmena**

**Všeobecné vymedzenie predmetu zákazky:**

Predmetom zákazky je obstaranie Osvetľovacieho balóna v rámci projektu: **„Zlepšenie**

**riadiacej základne a infraštruktúry modulu vysokokapacitného odčerpávania - ECPP-2024-SK-HCP“.**

**Miesto dodania:** Hasičský a záchranný útvar hlavného mesta SR Bratislavy, HS 3, Hálkova 3, 831 01 Bratislava

**Predpokladané množstvo tovaru:** 5 ks

|  |  |
| --- | --- |
| Poradové číslo a názov | **Osvetľovací balón** |
| Parametre: | Technické parametre, funkcionality resp. vlastnosti požadovaného predmetu zákazky uvedené v tejto časti podkladov sú špecifikované ako **minimálne technické parametre/funkcionality** požadovaného predmetu zákazky. |
| Technická špecifikácia:  Ďalšie požiadavky:  Ostatné požiadavky na predmet zákazky: | Osvetľovací balón musí mať nasledovné vlastnosti :   * musí mať minimálny výkon 900 Wattov LED – ekvivalent 1000 W HQI výbojky, * musí mať napájanie 230 Voltov / 50 Hz, * ~~musí mať krytie IP 68,~~ musí mať krytie IP 66, * musí byť použiteľný za každého počasia, * maximálna hmotnosť 13 kilogramov ( s káblom a obalom), * maximálna hmotnosť samotného svietidla 9 kilogramov, * musí mať minimálny svetelný výkon 100 000 lumenov, * teplota svetla musí byť 5700 K – denné svetlo, * musí mať odolný rám z odolného karbónu, * musí mať osadených šesť trojuholníkových LED svietidiel, * trojuholníkové LED svietidlá musia byť nastaviteľné podľa potreby užívateľa, aby presne nasvietili požadovaný priestor, * osvetľovací balón musí poskytovať 360o stupňový rozptyl osvetlenia, * musí mať minimálnu dĺžku napájacieho kábla 7 metrov, * musí spĺňať nasledujúce normy STN EN 60598-1/A1: 2018 a ~~STN EN 60598-2-3/A1:2012+A1,~~ ***STN EN 60598-2-4:2018*** *Svietidlá. Časť 2: Osobitné požiadavky. Oddiel 4: Prenosné svietidlá na všeobecné použitie.* * spojovacie adaptéry na osvetlení musia spĺňať normu DIN 14640, * musí obsahovať ochranný transportný obal, * musí obsahovať kompatibilný difúzor (balón), ktorý zaistí rozptýlenie svetla vychádzajúceho z osvetľovacieho systému, * musí využívať pasívne chladenie bez nutnosti použiť prídavné ventilátory, * nesmie vydávať žiadny hluk, * musí obsahovať kompatibilný teleskopický statív, * maximálny výsuv na statíve musí byt 4,7 metra, * statív musí byť konštruovaný z tvrdeného sklolaminátu v kombinácií s hliníkovými úchytmi, * nesmie podliehať korózii, * nesmie vodiť elektrickú energiu, * musí mať trojnohú základňu, * hmotnosť samotného statívu nesmie presiahnuť 12 kilogramov.   Doba poskytovanej záruky musí byť minimálne 2 roky. Záruka musí začať plynúť odo dňa prevzatia predmetu obstarávania kupujúcim, pričom rozhodujúcim je dátum uvedený na preberacom a odovzdávacom protokole k jednotlivým dodávkam predmetu obstarávania konkrétnemu odberateľovi.  Súčasťou dodávky musí byť:  a) návod na obsluhu s podrobnými informáciami nevyhnutnými na bezpečné používanie v slovenskom jazyku (akceptovateľný český jazyk a anglický jazyk),  b) manipulovanie a skladovanie,  c) informácie o údržbe,  d) prehlásenie, že dodávaný tovar nie je starší ako 1 rok.  Predmetom zákazky sa dodávateľ zaväzuje obstarávateľovi pred podpísaním kúpnej zmluvy zadovážiť vzorku daného typu, alebo grafickú podobu typu dodávaného osvetľovacieho balóna.  Maximálna lehota dodania predmetu zákazky je 4 mesiace od účinnosti kúpnej zmluvy.  Súčasťou dodávky tovaru musí byť aj zaškolenie členov modulu: Dodávateľ vybavenia zorganizuje školenie na oboznámenie používateľov so zakúpenou technológiou a vybavením (prevádzka, údržba, riešenie problémov a bezpečnostné postupy súvisiace s technológiou a vybavením). Cieľom školenia bude zabezpečiť, aby členovia modulu boli schopní efektívne a bezpečne využívať poskytnutú technológiu. Počet účastníkov: 25 členov modulu |

**Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.**